Foreningen for Økologisk Jordbrugssamvirke og Peters Gartneri tilbyder

**KURSUS**

Jord og planter

Et praktisk kursus i dyrkning af grøntsager, urter og bær

Tilrettelagt som en integreret del af produktionen i Peters Gartneri

**Kursets mål**

Målet er at give en forståelse for arbejdet med jord og planter ud fra biologiske og regenerative principper.

Denne form for dyrkning har sigte på at øge jordens frugtbarhed.

Kurset er tilrettelagt for medlemmer af Foreningen for Økologisk Jordbrugssamvirke.

**Kursusindhold**

* Teoretisk gennemgang under markvandringer.
* Instruktion i arbejdsprocesser omkring dyrkning og pasning af afgrøder.
* Selvstændigt arbejde på marken, i drivhus mm.

Teori

Teoridelen består af fire årlige markvandringer, hvor Peter Kirk-Haugstrup fra Peters Gartneri fortæller om jordbundsforhold, beplantning, afgrøder, kompostering, samspillet mellem planter, sædskifte og gødskning.

Markvandringerne ligger som udgangspunkt den   
3. søndag i månederne marts, maj, august og oktober. Oplysning om tilmelding vil fremgå af nyhedsbrev og på hjemmeside.

Praksis

På marken bliver du oplært i den praktiske dyrkning af grøntsager samt i valg af arbejdsmetode til hver enkelt afgrøde. Herefter arbejder du selvstændigt, alene eller sammen med andre.

Efterfølgende evalueres der løbende på de enkelte arbejdsprocesser med Peter, der står for kurset.

**Sådan deltager du**

Du kan vælge mellem:

* At være med i dyrkningen af det brede sortiment af grøntsager og urter.
* At koncentrere dig om én afgrøde. Det kan være pasningen af hindbær, løvstikke eller andet – der er masser af muligheder!
* Du kan også være med til at lave dyrkningsforsøg, hvor nye afgrøder afprøves.

Arbejdet bliver organiseret via et internetbaseret regneark, hvor opgaver løbende bliver lagt ind.   
Specialopgaver aftales og tilrettelægges sammen med Peter fra Peters Gartneri.

**Kursets omfang**

* Som kursist får du mulighed for at være med fra det tidlige forår, hvor frøet sås i drivhus til udplantning af småplanter, lugning, høst, salg og vinteropbevaring af grøntsager.
* Sæsonen løber fra ca. 1. marts til 1. december.
* Når du tilmelder dig, siger du ja til at deltage praktisk 2 timer ugentligt. Dette er et gennemsnit set over hele sæsonen.
* Du får derved mulighed for at tage grøntsager og urter med hjem til dit personlige forbrug.

**Tilmelding**

For at deltage i kurset skal du være medlem af   
Foreningen for Økologisk Jordbrugssamvirke.

Kontingentet til foreningen er på 150,- kr. om året.   
Derudover er der ikke andre udgifter.

Tilmelding foretages løbende hos bestyrelsesmedlem  
Tommy Schou Pedersen

email: tommyschoupedersen@gmail.com

tlf: 2229 3239

Har du spørgsmål til kursets indhold, kan du   
kontakte Peter Kirk-Haugstrup på tlf. 2332 7788.

Deltagelse i kurset foregår på Peters Gartneri, som ligger ved Mariendal Havbakker, 15 km syd for Aarhus.

Se mere på foreningens hjemmeside

**www.foejs.dk**

Læs mere om Peters Gartneri på   
**www.petersgartneri.dk**